НАРЕДБА

ЗА УСЛОВИЯТА, РЕДА И КРИТЕРИИТЕ ЗА ФИНАНСОВО ПОДПОМАГАНЕ

НА СПОРТНИТЕ КЛУБОВЕ В ОБЩИНА ГУРКОВО

Приета с **Решение № 306 от 19.12.2025 г.  по Протокол № 26**

на Общински съвет- Гурково .

**ГЛАВА ПЪРВА**

**ОБЩИ ПОЛОЖЕНИЯ**

**Чл. 1.** С тази наредба се определят условията и реда и критериите за разпределение на финансови средства от Община Гурково за подпомагане на спортните клубове, осъществяващи дейност на територията на общината, както и редът за отчитане на разходваните средства.

**Чл.2.** Право на финансово подпомагане по тази наредба имат спортни клубове, със седалище и развиващи тренировъчната си дейност на територията на Община Гурково.

**Чл.3.** Общински съвет –  Гурково  ежегодно утвърждава с бюджета на Общината целеви средства за финансово подпомагане на  спортните клубове по тази наредба.

**Чл.4.** Конкретният размер на предоставяните финансови средства се определя по условията, реда и от органите, посочени в тази Наредба.

**Чл. 5.**Финансовото подпомагане по тази наредба се предоставя на спортните клубове за развитие на детско-юношеския спорт и спорт за всички, за осъществяване на учебно-тренировъчна и спортно-състезателна дейност, за закупуване на спортна екипировка, спортни уреди и спортни съоръжения.

**ГЛАВА ВТОРА**

**УСЛОВИЯ ЗА ФИНАНСОВО ПОДПОМАГАНЕ**

**Чл.6.** За финансово подпомагане по тази наредба могат да кандидатстват  всички спортни организации по смисъла на чл.17 от Закона за физическото възпитание и спорта /ЗФВС/ обн. ДВ бр.86 от 18.10.2018г., отговарящи на следните условия:

1. Да са вписани като юридически лица с нестопанска цел за осъществяване на общественополезна дейност в регистъра на ЮЛНЦ при Агенция по вписванията. Справката за горните обстоятелства се извършва по служебен път.

2. Да имат валидно членство в съответната лицензирана спортна федерация и да са вписани в публичния Национален регистър на лицензираните спортни организации и на членуващите в тях спортни клубове при Министерство на младежта и спорта /ММС/ или Българския футболен съюз /БФС/. Справката за горните обстоятелства се извършва по служебен път.

3. Да водят активен тренировъчен процес и участват в състезания, включени от съответната лицензирана спортна федерация в държавния и международен спортен календар;

4. Да нямат финансови задължения към общината и държавата, освен ако е допуснато разсрочване или отсрочване;

5. Да водят отчетност според изискванията на Закона за счетоводството и приложимите счетоводни стандарти;

6. Да имат сключени договори с треньорски кадри по съответния вид спорт, в който са регламентирани правата и задълженията им. Треньорските кадри следва да са вписани в регистъра по чл.9, ал.1, т.4 от ЗФВС или БФС.

7. Да имат седалище и да развиват дейността си на територията на Община Гурково;

8. Да са изпълнили задълженията си към Община Гурково по предходно финансово подпомагане и/или по договори за ползване на общинска спортна база;

9. Да са Туристически дружества или клубове, практикуващи спорт за хора с увреждания.

**Чл. 7.** Финансово подпомагане за годишна издръжка на състезатели, както и за спортни клубове със особено значение, може да се предоставя и по решение на Общински съвет - Гурково без прилагане условията на настоящата Наредба, които отговарят на следните критерии:

1. Представляват общината в държавни, национални или международни първенства и състезания.
2. Постигат значими спортни резултати, признати от национални или международни спортни федерации.
3. Развиват детско-юношески състави и подпомагат масовия спорт.
4. Имат доказан принос за популяризиране на спорта в общината.
5. Изпълняват дейности с обществена значимост, включително работа с уязвими групи, деца и младежи.

**Чл. 8 /1/** Не се подпомагат спортни клубове:

1. На които Община Гурково е отдала за ползване стопански обекти, приходите от които остават за клуба или на свързани с тях лица и на клубове, осигурили си дългосрочна издръжка от спонсори, чрез получени срещу това стопански обекти или общинска земя.

2. Търговци и търговски дружества;

3. Регистрирани по Закона за юридическите лица с нестопанска цел за осъществяване на дейност в частна полза;

4. Професионални спортни клубове

**/2/** Не се подпомагат спортни клубове по тази Наредба, ако за тях е налице едно от следните обстоятелства:

1. обявен е в несъстоятелност или е в производство за обявяване в несъстоятелност;

2. намира се в ликвидация;

3. е с прекратено членство в лицензирана спортна организация.

**4.** е член на федерация, чийто лиценз е отнет или прекратен;

**5.** няма сключени договори с треньорски кадри, отговарящи на изискванията на Наредба №1 от 04.02.2019 г. за треньорските кадри;

**6.** не разполага със спортни обекти на територията на Община Гурково за развитие на тренировъчна и състезателна дейност за вида спорт;

7. има публични задължения към държавата или общината, установени с влязъл в сила акт на компетентен орган, или задължения към осигурителни фондове, за които не е допуснато разсрочване или отсрочване.

**/3/** Не се допуска двойно финансиране под формата на подпомагане за едно и също участие в спортно събитие на спортен клуб със средства от държавата и от общината по тази Наредба.

**ГЛАВА ТРЕТА**

**РЕД ЗА ФИНАНСОВО ПОДПОМАГАНЕ НА ИНДИВИДУАЛНИТЕ СПОРТОВЕ**

**Чл.9.** Ежегодно, в срок до 31 януари на текущата година, заинтересуваните спортни клубове подават до Кмета на Община Гурково  заявление за финансово подпомагане, съгласно ***Приложение 7***.

**Чл.10.** Към заявленията по предходния член кандидатите за финансово подпомагане прилагат:

1. приложените към настоящата наредба образци: ***Приложение 2*** ***, Приложение 3,  Приложение 4,***

2. Удостоверение за липса на задължения по чл.87, ал.6 от Данъчно-осигурителния процесуален кодекс;

3. Служебна бележка, издадена от банката, обслужваща спортния  клуб, с номера на банковата  сметка;

4. Списък на спортно-педагогическите кадри, отговарящи за тренировъчната и състезателната дейност на спортистите в съответния клуб, вписани в регистъра по чл.9, ал.1, т.4 от ЗФВС и с професионална правоспособност и квалификация съгласно НАРЕДБА № 1 от 4.02.2019 г. за треньорските кадри , oбн., ДВ, бр. 13 от 12.02.2019 г.ведно с копия на сключените договори със същите, в които са регламентирани правата и задълженията им, в съответния спортен клуб.

5. Справка-информация (протоколи) за участия в състезания от международния спортен календар на съответната спортна федерация, както следва Олимпийски игри, Световно първенство, Европейско първенство, Балканско първенство, съдържаща крайното класиране на спортистите, както и официален документ на съответната спортна организация, удостоверяващ броя на участниците (участващите отбори) в първенството. Международните турнири, които не са част от календара на съответната спортна федерация не се включват в справката и не влияят при определяне на финансовото подпомагане;

6. Справка-информация (протоколи) за участия в състезания от държавния спортен календар на съответната спортна федерация, съдържаща крайното класиране на спортистите, както и официален документ на съответната спортна организация, удостоверяващ броя на участниците (участващите отбори) в първенството. Националните турнири, които не са част от календара на съответната спортна федерация не се включват в справката и не влияят при определяне на финансовото подпомагане;

7. Спортният календар на съответната федерация за годината, през която са постигнати резултатите по т.5 и т.6;

8. Копие от Списъка на картотекираните състезатели, подпечатан от съответната Федерация  за годината, през която са постигнати резултатите по т.5 и т.6;

9. Утвърден график и място на тренировки за предстоящата година, заверен с подпис и печат от председателя на спортния клуб;

10. Копие от сключен договор за ползване на спортен обект /когато обектът не е общински/.

**Чл.11.** В двуседмичен срок от изтичане на срока по чл.9, Кметът на Община Гурково със заповед назначава комисия в състав от 4-7 члена.

**Чл.12.**(1) Комисията разглежда постъпилите заявления и приложените към тях документи и определя точките и сумата за финансово подпомагане съобразно критериите за оценка по глава трета – ***Приложение 1***, в попълнените от кандидатите формуляри.

(2) Общата сума на средствата, предвидени за подпомагане на всеки  спортен клуб, подпомаган по реда на глава трета от тази Наредба, се определя от съотношението на точките на всеки подпомаган клуб към сбора от точките на всички подпомагани по този ред клубове, съгласно чл.12, ал.4 от настоящата наредба.

(3) Определеният по реда на предходната алинея процент се явява база за определяне на съответната част от средствата за подпомагане на спортните  клубове, утвърдени с бюджета на Община Гурково, която да бъде предоставена на съответния спортен клуб.

(4) Средствата за подпомагане на спортните клубове, утвърдени с бюджета на Община Гурково се разпределят както следва:

– 20% за подпомагане на спортни клубове - индивидуални спортове, съобразно процентното ниво и критериите за оценка по ***Приложение 1***.

– 70% за подпомагане на колективни спортове, съобразно процентно разпределението по видове спорт критериите за оценка по ***Приложение 5.***

– 5% за хората с увреждания и туристическите дружества.

– 5% резерв.

(5) За своята работа комисията съставя протокол, който съдържа:

1. Състав на комисията;

2. Опис на получените за разглеждане заявления;

3. Мотивирани предложения за отхвърляне или одобряване на постъпилите заявления;

4. Спортните клубове, които ще бъдат подпомогнати, и размера на финансовите средства, които ще им бъдат отпуснати.

(6) Комисията съобразява размера на отпусканите финансови средства по т.4 на предходната алинея с размера на целевите разходи, предвидени в бюджета на Община Гурково за съответната година за финансово подпомагане на  спортните  клубове.

**(7)** Средствата от частта „Резерв” се използват от Община Гурково за подобряване на материалната база на общинските спортни обекти.

**Чл.13.** В десетдневен срок от приключване на работата си, комисията представя протокола на Кмета на Община Гурково  за утвърждаване и на Председателя на Общински съвет - Гурково за сведение.

**Чл.14.** Условията за финансово подпомагане от Община Гурково по реда на тази глава, взаимните задължения и отговорности, разходването и отчитането на предоставените финансови средства се уреждат с договор.

**ГЛАВА ЧЕТВЪРТА**

**РЕД ЗА ФИНАНСОВО ПОДПОМАГАНЕ** **НА КОЛЕКТИВНИТЕ СПОРТОВЕ**

**Чл.15.** Община Гурково подпомага финансово спортни клубове, осъществяващи спортна дейност за развитие на Детско-юношеските школи /ДЮШ/ на територията на Общината, за създаване на условия и възможности за участие на деца в безплатни занимания по вид спорт, с цел подобряване здравния статус, физическата и психическа дееспособност, селекция на млади и перспективни състезатели.

**Чл.16.**Ежегодно, в срок до 31 януари на текущата година, заинтересованите спортни клубове следва да подадат до Кмета на Община Гурково заявление за финансово подпомагане по реда на глава четвърта, съгласно ***Приложение 7***.

**Чл.17.**Към заявленията по предходния член кандидатите за финансово подпомагане прилагат:

1. приложения към настоящата наредба образец – ***Приложение 6***

2. Удостоверение за липса на задължения по чл.87, ал.6 от Данъчно-осигурителния процесуален кодекс (ДОПК);

3.Служебна бележка, издадена от банката, обслужваща спортния  клуб, с номера на банковата  сметка;

4. Списък на спортно-педагогическите кадри, отговарящи за тренировъчната и състезателната дейност на спортистите в съответния клуб, вписани в регистъра по чл.9, ал.1, т.4 от ЗФВС или БФС и с професионална правоспособност и квалификация съгласно НАРЕДБА № 1 от 4.02.2019 г. за треньорските кадри , oбн., ДВ, бр. 13 от 12.02.2019 г.ведно с копия на сключените договори със същите, в които са регламентирани правата и задълженията им, в съответния спортен клуб

5. Справка-информация (протоколи) за участия в състезания от международния спортен календар на съответната спортна федерация, както следва Олимпийски игри, Световно първенство, Европейско първенство, Балканско първенство, съдържаща крайното класиране на спортистите, както и официален документ на съответната спортна организация, удостоверяващ броя на участващите отбори в първенството. Международните турнири, които не са част от календара на съответната спортна федерация не се включват в справката и не влияят при определяне на финансовото подпомагане;

6. Справка-информация (протоколи) за участия в състезания от държавния спортен календар на съответната спортна федерация, съдържаща крайното класиране на спортистите, както и официален документ на съответната спортна организация, удостоверяващ броя на участващите отбори в първенството. Националните турнири, които не са част от календара на съответната спортна федерация не се включват в справката и не влияят при определяне на финансовото подпомагане;

7. Спортният календар на съответната федерация за годината, през която са постигнати резултатите по т. 5 и т. 6

 8. Актуален списък на групите при ДЮШ (картотекирани състезатели), съдържащ трите имена и дата на раждане на спортиста, които са участвали в държавното първенство (класиране) и купа България на съответната Федерация и БФС по възрастови групи.

9. Утвърден график и място на тренировки, заверен с подпис и печат от председателя на спортния клуб;

10. Копие от сключен договор за ползване на спортен обект /когато обектът не е общински/.

**Чл.18.** (1) Комисията по чл. 11 от тази наредба разглежда постъпилите заявления и приложените към тях документи и определя точките и сумата за финансово подпомагане съобразно критериите за оценка по глава четвърта – ***Приложение 5***, и разпределя максимума на сумата за финансово подпомагане на спортните клубове за съответната година.

(2) Общата сума на средствата, отпускани на всеки спортен клуб, подпомаган по реда на тази глава, се определя от съотношението на точките на всеки подпомаган клуб към сбора от точките на всички подпомагани по този ред клубове, разпределение съгласно чл.12, ал.4 от настоящата наредба.

(3) Определеният по реда на предходната алинея процент се явява база за определяне на съответната част от средствата за подпомагане на спортните клубове, утвърдени с бюджета на Община Гурково, която да бъде предоставена на съответния спортен клуб.

(4) За своята работа комисията съставя протокол, който съдържа:

1. Състав на комисията;

2. Опис на получените за разглеждане заявления;

3. Мотивирани предложения за отхвърляне или одобряване на постъпилите заявления;

4. Списък на спортните клубове, които ще бъдат подпомогнати, и размера на финансовите средства, които ще им бъдат отпуснати.

(5) Комисията съобразява размера на отпусканите финансови средства по ал.2 с размера на целевите разходи, предвидени в бюджета на Община - Гурково за финансово подпомагане на спортните  клубове.

**Чл.19.** В десетдневен срок от приключване на работата си, комисията представя протокола на Кметът на Община Гурково за утвърждаване и на Председателя на Общински съвет - Гурково за сведение.

**Чл.20.** Условията за финансово подпомагане от Община Гурково по реда на тази глава, взаимните задължения и отговорности, разходването и отчитането на предоставените финансови средства се уреждат с договор.

**Чл.21.** Гурковските спортни клубове, отговарящи на условията на глава четвърта от тази наредба и кандидатстващи за финансово подпомагане по реда предвиден в нея се класират съобразно критерии за оценка съгласно Приложение 5 – критерии за оценка по глава четвърта.

**ГЛАВА ПЕТА**

**ПРОЦЕДУРА, РЕД ЗА ОТЧИТАНЕ, КОНТРОЛ И САНКЦИИ**

**Чл.22.** Средствата за финансово подпомагане на спортните клубове се предоставят по следния ред:

1. За всеки случай на необходимост от финансиране, спортните клубове подават писмено мотивирано искане, с отчетни документи /приложение №8/, до Община Гурково за изразходваните в предходен месец средства.

2. Комисия, назначена от Кмета на Общината, извършва проверка на пълнотата и редовността на представените документите и определя размера на одобрените средства.

3. Исканите средства за одобрените разходи, се утвърждават от кмета на Общината, и се превеждат по банков път.

4. Не се превеждат средства на клубове, които към датата на внасяне на искането по т.1имат подадени искания, с отчетни документи, които все още не са разгледани и одобрени.Средства, по нови искания за финансиране, се предоставят след одобряването на исканията с отчетни документи за разходваните средства от предходен период и превеждане на одобрените средства.

**Чл.23.** Спортните клубове, за които са предвидени средства от общинския бюджет и комисията по чл.11 е определила съответния им размер, отчитат и доказват пред Община Гурково, в първите 5 работни дни на всеки следващ месец, целесъобразността на разходваните средства, съгласно изискванията на Закона за счетоводството и действащите националните счетоводни стандарти;

**Чл.24.(1)** Спортните клубове, сключили договори за получаване на средства по тази Наредба, отчитат изразходваните финансови средства с искане, с отчетни документи /приложение №8/ за изразходваните в предходен месец средства, в съответствие с изискванията на Закона за счетоводството.

**(2)**Към искането  клубът прилага разходооправдателни документи, съставени в съответствие с изискванията на Закона за счетоводството.

**Чл.25.** . Община Гурково, упражнява контрол върху изразходването на средствата, отпуснати от общината, като има право да изисква всички необходими счетоводни документи, информация за дейността и извършва проверка на място

**Чл.26.**  /1/ За правомерни по тази наредба се признават разходи за:

           1. работни заплати /сумата не може да надвишава 20% от общия размер на финансовото подпомагане/;

         2. транспорт до мястото на състезанието. При ползване на лек автомобил разходите за гориво се отчитат по реда и при условията на Наредбата за командировките в страната и Наредбата за служебните командировки и специализации в чужбина;

           3. осигурена храна на спортисти по време на състезание (без алкохол, без разходи за коктейли);

           4. съдийски такси и хонорари;

           5. спортна екипировка, спортни уреди, спортни пособия;

           6. материални награди (купи, медали, плакети, грамоти);

       7. нощувки за участие в състезание /във фактурата или заверено приложение към нея да бъде изписан брой нощувки, списък с имена на състезателите и треньорите и единична цена на нощувката/;

           8. задължителни начални, периодични и предсъстезателни медицински прегледи, както и изследване чрез специален тест при наложени на територията на Р България специфични противоепидемични мерки;

           9. разходи за обучение на треньорите, хонорари на лектори, в размер не повече от 5% от общия размер на финансовото подпомагане.

           10. разходи за счетоводни услуги.

          /2/ допустими са разходи за закупуване на необходимите специфични уреди и спортни съоръжения. В 5 годишен срок от одобряване на искането за закупуване на конкретното ДМА спортният клуб няма право да заявява финансово подпомагане за идентично ДМА.

           /3/ Всички разходи следва да бъдат пряко свързани със спортната дейност на съответния клуб.

**Чл.27.** Не се признават разходи за телекомуникационни услуги, офис техника и офис оборудване.

**Чл.28.** Спортни клубове, които използват финансовите средства не по предназначение ги възстановяват в пълен размер със законовата лихва от датата на получаването.

**Чл.29.**/1/ До 31 януари на текущата година  Община Гурково изготвя доклад за изразходване на средства от спортните клубове, получени от Общината, на база представените ежемесечни отчети за същия период. Докладът се представя на кмета на Община Гурково за утвърждаване,  преди извършването на плащанията за текущата година.

/2/ Спортни клубове, кандидатстващи за и/или получили финансови средства чрез представени документи и декларации с невярно съдържание, не отчели финансови средства или отчели същите чрез некоректни документи, както и клубове  нарушили договорите за ползване на общинска спортна база възстановяват средствата, получени по тази Наредба през текущата година в пълен размер, ведно със законната лихва в едномесечен срок от установяване на нарушението с акт на компетентен орган.

/3/ За спортни клубове, кандидатстващи за и/или получили финансови средства чрез представени документи и декларации с невярно съдържание, не отчели финансови средства или отчели същите чрез некоректни документи, както и клубове  нарушили договорите за ползване на общинска спортна база нямат право да кандидатстват за финансиране по реда на тази Наредба за срок от 2 години от установяване на нарушението с акт на компетентен орган.

**Чл.30.**Определените по тази Наредба средства, за финансово подпомагане на детско-юношеските спортни клубове, се изплащат ежемесечно в размер на одобрените по чл.22, т.2 средства, по подадено  искане, за финансиране на разходи за предходен на плащането месец.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§1.** Тази Наредба се приема на основание чл. 133, ал.4 от Закона за физическото възпитание и спорта и чл.21, ал.2 от Закона за местното самоуправление и местната администрация.

**§2.** Настоящата Наредба отменя Наредба за условията, реда и критериите за финансово подпомагане на спортните клубове в Община Гурково приета с Решение № 213/18.12.2012 г. по Протокол № 19 на Общински съвет-Гурково.

**§3.** Наредбата влиза в сила от деня на приемането й.

**ПРИЛОЖЕНИЕ 1**

**Всеки спортен клуб стартира с 1 000 лева, но максималната сума която може да получи един клуб не трябва да надвишава 15% от средствата предвидени за индивидуалните спортове. Разликата от сумата над 15-те % се прибавя към резерва предвиден към наредбата.**

**КРИТЕРИИ ЗА ОЦЕНКА**

***ТАБЛИЦА 1***

|  |  |
| --- | --- |
| **Вид първенство** | **Юноши, девойки и младежи** |
| **Олимпийски игри** | до Х място |
| **Световни първенства** | До IХ място |
| **Европейски първенства** | до VІII място |
| **Балкански първенства** | до VI място |

Когато с едно участие се отчетат две класирания, се взема по-доброто.

Класирането на състезателите от съответните спортни клубове в Международния спортен календар се оценява, както следва:

***ТАБЛИЦА 2***

|  |  |  |  |  |
| --- | --- | --- | --- | --- |
| **Класиране** | **Олимпийски игри** | **Световни първенства** | **Европейски първенства** | **Балкански първенства** |
| **юноши, девойки и младежи**  **до 19 год.** | **юноши, девойки и младежи**  **до 19 год.** | **юноши, девойки и младежи**  **до 19 год.** | **юноши, девойки и младежи**  **до 19 год.** |
| І | 400 т. | 200 т. | 150 т. | 70 т. |
| ІІ | 350 т. | 150 т. | 100 т. | 60 т. |
| ІІІ | 250 т. | 120 т. | 90 т. | 55 т. |
| ІV | 200 т. | 100 т. | 80 т. | 50 т. |
| V | 150 т. | 90 т. | 70 т. | 45 т. |
| VІ | 100 т. | 80 т. | 60 т. | 40 т. |
| VІІ | 90 т. | 70 т. | 50 т. |  |
| VІІІ | 80 т. | 60 т. | 40 т. |  |
| ІХ | 70 т. | 50 т. |  |  |
| Х | 60 т. |  |  |  |

**Всеки спортен клуб има право да отчете не повече от 2 класирания за всеки свой състезател. Отчитат се участия в не повече от едно държавно лично първенство и държавно отборно първенство.**

Отчитането на резултатите за един състезател може да бъде само в един вид спорт.

Спортни клубове, които развиват повече от един вид спорт, подават отделни формуляри за всеки един от тях.

Броят на картотекираните спортисти, взели участие в държавното първенство се удостоверява със заверен протокол за класиране от съответната спортна федерация.

Отборно класиране в индивидуалните спортове се признава само за спортове, в чиито федерации има официално признато такова. Точките за класиране се дават само за отбора, а не за всеки състезател.

Постиженията се оценяват по Таблица 3 само в посочените възрастови групи.

**ДЪРЖАВНИ ПЪРВЕНСТВА – ДО 19 ГОДИНИ**

***ТАБЛИЦА 3***

|  |  |  |  |  |  |
| --- | --- | --- | --- | --- | --- |
| **Класиране** | **До 11 год.** | **До 13 год.** | **До 15 год.** | **До 17 год.** | **До 19 год.** |
| І | 45 т. | 55 т. | 68 т. | 75 т. | 90 т. |
| ІІ | 35 т. | 43 т. | 53 т. | 60 т. | 70 т. |
| ІІІ | 33 т. | 41 т. | 50 т. | 57 т. | 66 т. |
| ІV | 29 т. | 35 т. | 43 т. | 48 т. | 57 т. |
| V | 25 т. | 30 т. | 37 т. | 42 т. | 49 т. |
| VІ | 21 т. | 26 т. | 32 т. | 36 т. | 42 т. |
| VІІ | 19 т. | 23 т. | 28 т. | 34 т. | 37 т. |
| VІІІ | 18 т. | 22 т. | 26 т. | 32 т. | 35 т. |
| ІХ | 16 т. | 20 т. | 24 т. | 30 т. | 33 т. |
| Х | 15 т. | 18 т. | 22 т. | 28 т. | 30 т. |
| ХІ | 14 т. | 17 т. | 21т. | 27 т. | 29 т. |
| ХІІ | 13 т. | 16 т. | 20 т. | 26 т. | 28 т. |
| ХІІІ | 12 т. | 15 т. | 18 т. | 25 т. | 27 т. |
| ХІV | 11 т. | 14 т. | 17 т. | 24 т. | 26 т. |
| ХV | 10 т. | 13 т. | 16 т. | 23 т. | 25 т. |
| ХVІ | 9 т. | 12 т. | 15 т. | 22 т. | 24 т. |

Не се признават квалификации за държавно първенство.

При преминаване на състезател от един спортен клуб в друг спортен клуб двата клуба разпределят спечелените точки на съответния състезател в следващата една година, както следва:

|  |  |
| --- | --- |
| **Стар клуб** | **Нов клуб** |
| 50% | 50% |

Резултатът от набраните точки от държавните първенства за всеки отделен участник се коригира и с коефициент за конкурентност при индивидуалните спортове, съобразно броя участващи отбори или състезатели, както следва:

– до 8 участника – **1.00**

– от 9 до 17 участника – **1.20**

– от 18 до 26 участника – **1.30**

– от 27 до 36 участника – **1.40**

– над 36 участника – **1.80**

**ФОРМУЛЯР**

За оценка на спортните резултати на състезателите по възрастови групи от Международния календар

Спортен клуб: ………………………………………………………………………………………………………………………………….

Вид спорт: …………………………………………………………………..

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Име, презиме и фамилия | Дата, месец и година | Международно първенс-  тво – възр. група | Дисциплина, категория, клас | Класиран, място | Начислени точки /табл. 2/ | Коефициент за конкурентност  /Прил. 1/ | Общо |
| 1 |  |  |  |  |  |  |  |  |
| 2 |  |  |  |  |  |  |  |  |
| 3 |  |  |  |  |  |  |  |  |
| 4 |  |  |  |  |  |  |  |  |
| 5 |  |  |  |  |  |  |  |  |
| 6 |  |  |  |  |  |  |  |  |
| 7 |  |  |  |  |  |  |  |  |
| 8 |  |  |  |  |  |  |  |  |
| 9 |  |  |  |  |  |  |  |  |
| 10 |  |  |  |  |  |  |  |  |
| 11 |  |  |  |  |  |  |  |  |
| 12 |  |  |  |  |  |  |  |  |
| 13 |  |  |  |  |  |  |  |  |

Изготвил: …………………………………. Председател:………………………………

Дата: ….........................

**ПРИЛОЖЕНИЕ 3**

**ФОРМУЛЯР**

За оценка на спортните резултати на състезателите от Държавния календар по възрастови групи –

**индивидуално класиране /отборно класиране\***

**Спортен клуб**: …………………………………………………………………………………………………………………………………..

**Вид спорт:** ……………………………………………………………

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Име, презиме, фамилия | Дата, месец и година | ДЛП/НК | Дисциплина, категория, клас | Класиране, място | Начислени точки /Табл. 3/ | Коефициент за конкурентност  /Прил. 1/ | Общо |
| 1 |  |  |  |  |  |  |  |  |
| 2 |  |  |  |  |  |  |  |  |
| 3 |  |  |  |  |  |  |  |  |
| 4 |  |  |  |  |  |  |  |  |
| 5 |  |  |  |  |  |  |  |  |
| 6 |  |  |  |  |  |  |  |  |
| 7 |  |  |  |  |  |  |  |  |
| 8 |  |  |  |  |  |  |  |  |
| 9 |  |  |  |  |  |  |  |  |
| 10 |  |  |  |  |  |  |  |  |
| 11 |  |  |  |  |  |  |  |  |
| 12 |  |  |  |  |  |  |  |  |
| 13 |  |  |  |  |  |  |  |  |

Изготвил: …………………………… Председател: …………………………………

Дата: ………………………

**\*Забележка: Формуляра се попълва в отделен екземпляр за индивидуално класиране и отделен екземпляр за отборно класиране /при наличие на такова/.**

**ПРИЛОЖЕНИЕ 4**

**ОБЩИНА ГУРКОВО**

**ОКОНЧАТЕЛЕН СБОР НА ТОЧКИТЕ НА СПОРТНИЯ КЛУБ**

**Спортен клуб:** ………………………………………………………………………………

|  |  |  |
| --- | --- | --- |
| **№** | **ФОРМУЛЯР ….** | **ОБЩО ТОЧКИ** |
| **1.** | **Точки получени от Приложение №2** |  |
| **2.** | **Точки получени от Приложение №3 – индивидуално класиране** |  |
| **3.** | **Точки получени от Приложение №3 – отборно класиране** |  |
| **4.** | **За всеки лицензиран треньор в правни отношения със спортния клуб се получават по 10 т.** |  |
| **5.** | **Олимпийски спортове и дисциплини се умножава по 2** |  |
|  | **ОБЩО БРОЙ ТОЧКИ:** |  |

**Изготвил:** …………………………………………..

/име и фамилия, подпис /

**Председател:**………………………………………

/име и фамилия, подпис и печат /

**Дата:** ………….…

**ПРИЛОЖЕНИЕ 5**

**КРИТЕРИИ ЗА ОЦЕНКА**

Класирането на състезателите от съответните спортни клубове в международния спортен календар се оценява според Таблица 4.

***ТАБЛИЦА 4***

|  |  |  |  |  |
| --- | --- | --- | --- | --- |
| Класиране | Олимпийски | Световни | Европейски | Балкански |
|  | игри | първенства | първенства | първенства |
| I | 500 т. | 245 т. | 200 т. | 150 т. |
| II | 450 т. | 215 т. | 170 т. | 120 т. |
| III | 400 т. | 195 т. | 150 т. | 100 т. |
| IV | 350 т. | 180 т. | 135 т. | - |
| V | 325 т. | 160 т. | 110 т. | - |
| VI | 300 т. | 150 т. | 100 т. | - |
| VII | 275 т. | 130 т. | - | - |
| VIII | 250 т. | 120 т. | - | - |
| IX | 225 т. | - | - | - |
| X | 200 т. | - | - | - |

***ТАБЛИЦА 5***

|  |  |  |  |  |  |
| --- | --- | --- | --- | --- | --- |
| **Държавно първенство и купа България** | | | | | |
| **Класиране** | **10- 11 год.** | **До 13 год.** | **До 15 год.** | **До 17 год.** | **До 19 год.** |
| **І** | 1. 18 т. | 1. 22 т. | 27 т. | 30 т. | 36 т. |
| **ІІ** | 1. 14 т. | 1. 17 т. | 21 т. | 24 т. | 28 т. |
| **ІІІ** | 1. 13 т. | 1. 16 т. | 20 т. | 23 т. | 26 т. |
| **ІV** | 1. 12 т. | 1. 14 т. | 17 т. | 19 т. | 23 т. |
| **V** | 1. 10 т. | 1. 12 т. | 15 т. | 17 т. | 20 т. |
| **VІ** | 1. 9 т. | 1. 11 т. | 13 т. | 15 т. | 17 т. |
| **VІІ** | 1. 8 т. | 1. 10 т. | 12 т. | 14 т. | 15 т. |
| **VІІІ** | 1. 7 т. | 1. 9 т. | 11 т. | 13 т. | 14 т. |
| **ІХ** | 1. 6 т. | 1. 8 т. | 10 т. | 12 т. | 10 т. |
| **След ІХ** | 1. 5 т. | 1. 7 т. | 9 т. | 11 т. | 8 т. |

Отбори класирали се на зонални и областни първенства получават точки за класиране **след** **ІХ място за съответната възраст.**

По тази таблица се начисляват точки за отборните спортове:

**– Баскетбол – Държавно първенство и купа България;**

**– Хандбал – Държавно първенство и купа България;**

**– Футбол 11 – Държавно първенство и купа България.**

**(за футбол 5, 7 и 9 не се получават точки, защото нямат картотекирани състезатели и крайно класиране).**

За спортните игри се начисляват точки за всеки състезател по отделно от отбора /основни и резерви, съответно на нормативите на всяка федерация/, както следва:

**– Баскетбол – 12 състезателя;**

**– Хандбал – 16 състезателя;**

**– Футбол – 18 състезателя;**

При преминаване на състезател от един спортен клуб в друг спортен клуб двата клуба разпределят спечелените точки на съответния състезател в следващата една година, както следва:

|  |  |
| --- | --- |
| **Стар клуб** | **Нов клуб** |
| 50% | 50% |

Коефициент за отбори на съответната възрастова група:

**– един отбор в клуб – 1,00;**

**– два отбора в клуб различни възрастови групи – 1,50;**

**– три отбора в клуб различни възрастови групи – 2,00;**

**– четири и повече отбора в клуб различни възрастови групи – 5,00.**

Всеки лицензиран треньор, в правни отношения с клуба, получава **по 200 т., ако има посочени класирания в Приложение 6, както следва:**

**ЗА ФУТБОЛ – ПРИЗНАВА СЕ ЕДИН ТРЕНЬОР НА ВСЕКИ 18 СЪСТЕЗАТЕЛЯ**

**ЗА ХАНДБАЛ - ПРИЗНАВА СЕ ЕДИН ТРЕНЬОР НА ВСЕКИ 16 СЪСТЕЗАТЕЛЯ**

**ЗА БАСКЕТБОЛ–ПРИЗНАВА СЕ ЕДИН ТРЕНЬОР НА ВСЕКИ 12 СЪСТЕЗАТЕЛЯ**

**СУМАТА ОТПУСНАТА ЗА КОЛЕКТИВНИ СПОРТОВЕ СЕ РАЗПРЕДЕЛЯ В %, КАКТО СЛЕДВА:**

**ФУТБОЛ – 70%**

**ХАНДБАЛ – 15%**

**БАСКЕТБОЛ – 15%**

**АКО В СЪОТВЕТНИЯ ВИД СПОРТ ИМА ПОВЕЧЕ ОТ ЕДИН КЛУБ СИ РАЗПРЕДЕЛЯТ СУМАТА ПРЕДВИДЕНА ЗА КОНКРЕТНИЯ СПОРТ НА БАЗА КРИТЕРИИТЕ ПРЕДВИДЕНИ ЗА КОЛЕКТИВНИТЕ СПОРТОВЕ.**

**ПРИЛОЖЕНИЕ 6**

**ФОРМУЛЯР**

**за оценка на спортните резултати на спортен клуб ……………………………….**

|  |  |  |  |  |  |  |
| --- | --- | --- | --- | --- | --- | --- |
| **№** | **Отбор** | **Възраст** | **Класирали се на**  **Държавно**  **първенство и Купа България**  **/табл. 5/** | **Брой състезатели по вид спорт** | **Коефициент за отбори на съответната възрастова група** | **Общ сбор точки** |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| 4. |  |  |  |  |  |  |
| 5. |  |  |  |  |  |  |
| 6. |  |  |  |  |  |  |
| 7. |  |  |  |  |  |  |
| 8. |  |  |  |  |  |  |

**ОКОНЧАТЕЛЕН СБОР НА ТОЧКИТЕ НА**

**СПОРТЕН КЛУБ** …………………………………………

|  |  |  |
| --- | --- | --- |
| № |  | **Общо**  **сбор точки** |
| 1. | Точки получени от **оценка на спортните резултати** |  |
| 2. | Общ сбор точки за треньори в правни отношения с клуба |  |
|  | **ОБЩО БРОЙ ТОЧКИ:** |  |

**Председател: ……………………….**

/подпис и печат/

**Дата: …………**

**ПРИЛОЖЕНИЕ 7**

**ДО**

**КМЕТА**

**НА ОБЩИНА ГУРКОВО**

**З А Я В Л Е Н И Е**

от

Подписаният: …………………………………………………………………………………

/име, презиме, фамилия/

Председател на СК: ………………………………………………………, ЕИК ……………

С адрес на управление:………………………………………………………………

/към датата на подаване на заявлението/

Телефон за връзка: ………………………… Е – mail: …………………………….

**УВАЖАЕМИ ГОСПОДИН КМЕТ*,***

Моля представляваният от мен спортен клуб да бъде одобрен за финансиране за ............. година по реда на Наредбата за условията и реда за финансово подпомагане на спортните клубове в Община Гурково.

Прилагам следните изискуеми по горепосочената наредба документи:

**………………………………………………………………………………………………………………………………………………………………………………………………………………………………………………………………………………………………………………**

**ДЕКЛАРИРАМ, че:**

1. Данните, посочени в приложените към заявлението документи, са верни и пълни. При промяна на данните се задължавам да информирам своевременно Община Гурково.

2. Състезателите на спортния клуб, с изключение на националните състезатели по съответния спорт във възрастова група мъже/жени, водят тренировъчен и учебен процес на територията на Община Гурково.

3. Картотекираните състезатели са преминали  през задължителните медицински прегледи .

4. Спортният клуб отговаря на условията по чл.6 и не са налице обстоятелства по чл.8 от Наредбата за условията и реда за финансово подпомагане на спортни клубове, приета от Общински съвет – Гурково.

5. За средствата получени от Община Гурково, по предходни договори за финансиране, са представени необходимите отчетени документи.

***С уважение,***

……………………………………………. Дата: …………..

/председател на спортен клуб, подпис и печат/

**ПРИЛОЖЕНИЕ 8**

**ДО**

**КМЕТА**

**НА ОБЩИНА ГУРКОВО**

**ИСКАНЕ**

от:

Подписаният: …………………………………………………………………………………

/име, презиме, фамилия/

Председател на СК: ………………………………………………………, ЕИК ……………

Адрес за кореспонденция: …………………………………………………………………….

Телефон за връзка: ………………………… Е – mail: …………………………….

Получена сума до подаване на искането: ………………….. лева,(евро).

**УВАЖАЕМИ ГОСПОДИН КМЕТ*,***

Моля, за представляваният от мен спортен клуб, по договор ………/ ………. г. да бъдат одобрени средства за финансово подпомагане по реда на Наредбата за условията и реда за финансово подпомагане на спортни клубове в Община Гурково за месец …............. 20….г. в размер на …………………..лв.(евро), съгласно представените по - долу документи:

|  |  |  |  |  |  |
| --- | --- | --- | --- | --- | --- |
| № | Вид на отчетния документ | № и дата | Описание на извършените разходи | Вид, № и дата на платежния документ | Стойност (лева)  (евро) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  | | | | Всичко: |  |

………… 20… г. Председател: ……………………………………

гр. Гурково /подпис и печат на организацията/